Βαθμολόγηση στο Παγκόσμιο Πρωτάθλημα Φόρμουλα 1

Η βαθμολόγηση στο Παγκόσμιο Πρωτάθλημα Φόρμουλα 1 γίνεται βάσει του τερματισμού των μονοθεσίων σε κάθε αγώνα. Το παρόν σύστημα, το οποίο ισχύει από το 2010, προβλέπει ότι βαθμολογούνται οι 10 πρώτοι οδηγοί με το σύστημα 25-18-15-12-10-8-6-4-2-1, ενώ η ομάδα τους βαθμολογείται με το άθροισμα των βαθμών των δύο οδηγών της. Κατ' εξαίρεση, εάν ένας αγώνας διακοπεί για κάποιο σοβαρό λόγο (ατύχημα, καιρικές συνθήκες) πριν ολοκληρωθούν τα 3/4 των προβλεπόμενων γύρων, οι οδηγοί παίρνουν το 50% των βαθμών που αντιστοιχούν στη θέση τους.

Στο τέλος της αγωνιστικής περιόδου, ο οδηγός που έχει συγκεντρώσει τους περισσότερους βαθμούς αναδεικνύεται παγκόσμιος πρωταθλητής, ενώ αντίστοιχα η ομάδα με τους περισσότερους βαθμούς κερδίζει το πρωτάθλημα κατασκευαστών.

 Παλαιότερες μορφές 
Κατά το παρελθόν είχαν δοκιμασθεί διάφορα συστήματα βαθμολόγησης. Χαρακτηριστικά:
 Τα πρώτα χρόνια βαθμολογούνταν μόνο οι 5 πρώτες θέσεις και ο οδηγός που έκανε τον ταχύτερο γύρο, ενώ στη βαθμολογία των κατασκευαστών η ομάδα λάμβανε μόνο τους βαθμούς του καλύτερου οδηγού της σε κάθε αγώνα. Αργότερα καταργήθηκε ο βαθμός για τον ταχύτερο γύρο και δόθηκε στην 6η θέση.
 Στις περισσότερες διοργανώσεις, η τελική κατάταξη ενός οδηγού δεν προέκυπτε από το σύνολο των βαθμών του, αλλά από τα καλύτερα αποτελέσματά του. Για παράδειγμα, το 1988 λαμβάνονταν υπ' όψιν μόνο τα 11 καλύτερα αποτελέσματα κάθε οδηγού, με αποτέλεσμα ο 1ος Αλέν Προστ να χάσει 18 βαθμούς (από τους 105 που είχε μαζέψει) και να καταταγεί 2ος!
 Άλλες χρονιές το πρωτάθλημα χωριζόταν σε δύο μέρη και οι οδηγοί κρατούσαν μόνο έναν αριθμό αποτελεσμάτων από κάθε μέρος. 

Αναλυτικά η εξέλιξη των συστημάτων βαθμολόγησης έχει ως εξής:

 Βαθμολογία οδηγών 
 Χρονιά Βαθμολογούμενοι τερματισμοί Τελική κατάταξη1950 - 19591ος2ος3ος4ος5οςτ.γ.1950 - 1953864321 4 καλύτερα αποτελέσματα1954 - 1957864321 5 καλύτερα αποτελέσματα1958864321 6 καλύτερα αποτελέσματα1959864321 5 καλύτερα αποτελέσματα1960 - 19901ος2ος3ος4ος5ος6oς1960964321 6 καλύτερα αποτελέσματα1961 - 1962964321 5 καλύτερα αποτελέσματα1963 - 1965964321 6 καλύτερα αποτελέσματα1966964321 5 καλύτερα αποτελέσματα1967964321 5+4 καλύτερα αποτελέσματα1968964321 5+5 καλύτερα αποτελέσματα1969964321 5+4 καλύτερα αποτελέσματα1970964321 6+5 καλύτερα αποτελέσματα1971964321 5+4 καλύτερα αποτελέσματα1972964321 5+5 καλύτερα αποτελέσματα1973 - 1974964321 7+6 καλύτερα αποτελέσματα1975964321 6+6 καλύτερα αποτελέσματα1976 - 1978964321 7+7 καλύτερα αποτελέσματα1979964321 4+4 καλύτερα αποτελέσματα1980964321 5+5 καλύτερα αποτελέσματα1981 - 1984964321 Όλα τα αποτελέσματα1985 - 1990964321 11 καλύτερα αποτελέσματα1991 - 20021ος2ος3ος4ος5ος6oς1064321 Όλα τα αποτελέσματα2003 - 20091ος2ος3ος4ος5ος6oς7ος8ος108654321Όλα τα αποτελέσματα2010 - 20191ος2ος3ος4ος5ος6oς7ος8ος9ος10ος 251815121086421Όλα τα αποτελέσματα2019 -1ος2ος3ος4ος5ος6oς7ος8ος9ος10οςτ.γ 2518151210864211 Χρονιά Βαθμολογούμενοι τερματισμοί Τελική κατάταξη

 Βαθμολογία κατασκευαστών 
 1950 - 1957: Δεν υπήρξε βαθμολογία κατασκευαστών.
 1958 - 1978: Κάθε ομάδα λάμβανε ανά αγώνα τους βαθμούς του καλύτερου οδηγού της.
 1979 έως σήμερα: Καθιερώνεται ο περιορισμός των δύο μονοθεσίων για κάθε ομάδα. Στη βαθμολογία κατασκευαστών λαμβάνεται υπ' όψιν το άθροισμα της βαθμολογίας τους ανά αγώνα.

Σημείωση: Για να θεωρηθεί μια ομάδα ως κατασκευάστρια, πρέπει να έχει κατασκευάσει η ίδια τουλάχιστον το αμάξωμα των μονοθεσίων της. Ομάδες που χρησιμοποιούν «ξένα» αμαξώματα (π.χ. η Ραμ το 1976 που έτρεχε με ένα παλαιό μοντέλο της Μπράμπαμ) δεν θεωρούνται κατασκευαστές και δεν βαθμολογούνται.

Κατηγορία:Φόρμουλα 1